สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 21 พ.ย.59
22 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (21 พ.ย.) โดยดัชนีหลักทั้ง 3 ดัชนีได้ปิดที่ระดับสูงสุดเป็นประวัติการณ์ เพราะได้แรงหนุนจากราคาน้ำมันดิบที่พุ่งขึ้นเกือบ 4% หลังจากรัสเซียประกาศความพร้อมที่จะร่วมมือในการตรึงกำลังการผลิตน้ำมัน นอกจากนี้ การอ่อนค่าของสกุลเงินดอลลาร์ยังช่วยให้นักลงทุนคลายความวิตกกังวลเกี่ยวกับผลประกอบการของบริษัทส่งออก
ดัชนีเฉลี่ยอุตสาหกรรมดาวโจนส์ปิดที่ 18,956.69 จุด เพิ่มขึ้น 88.76 จุด หรือ +0.47% ดัชนี NASDAQ ปิดที่ 5,368.86 จุด เพิ่มขึ้น 47.35 จุด หรือ +0.89% ดัชนี S&amp;P500 ปิดที่ 2,198.18 จุด เพิ่มขึ้น 16.28 จุด หรือ +0.75%
 
ตลาดหุ้นยุโรปปิดบวก เมื่อคืนนี้ (21 พ.ย.) โดยได้แรงหนุนจากการพุ่งขึ้นของหุ้นกลุ่มพลังงาน หลังจากราคาน้ำมันดิบ WTI ดีดตัวขึ้นเกือบ 4% ขานรับความหวังที่ว่า รัสเซียจะให้ความร่วมมือในการตรึงกำลังการผลิต         
ดัชนี Stoxx Europe 600 ปรับตัวขึ้น 0.3% ปิดที่ 340.23 จุด
ดัชนี DAX ตลาดหุ้นเยอรมันปิดที่ 10,685.13 จุด เพิ่มขึ้น 20.57 จุด หรือ +0.19% ดัชนี CAC-40 ตลาดหุ้นฝรั่งเศสปิดที่ 4,529.58 จุด เพิ่มขึ้น 25.23 จุด หรือ +0.56% ดัชนี FTSE 100 ตลาดหุ้นลอนดอนปิดที่ 6,777.96 จุด เพิ่มขึ้น 2.19 จุด หรือ +0.03%
 
ตลาดหุ้นลอนดอนปิดบวก เมื่อคืนนี้ (21 พ.ย.) โดยได้รับแรงหนุนจากการพุ่งขึ้นของหุ้นกลุ่มเหมืองแร่ อย่างไรก็ตาม ดัชนี FTSE 100 ได้รับแรงกดดันจากการแข็งค่าของเงินสกุลปอนด์
ดัชนี FTSE 100 ปิดปรับตัวขึ้น 2.19 จุด หรือ 0.03% แตะที่ 6,777.96 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้น เมื่อคืนนี้ (21 พ.ย.) หลังจากประธานาธิบดีวลาดิเมียร์ ปูติน แห่งรัสเซีย ประกาศความพร้อมที่จะตรึงกำลังการผลิตน้ำมัน พร้อมกับแสดงความเชื่อมั่นว่า กลุ่มประเทศผู้ส่งออกน้ำมัน (โอเปก) จะสามารถบรรลุข้อตกลงกันได้ในประเด็นการปรับลดกำลังการผลิต ในการประชุมวันที่ 30 พ.ย.นี้
สัญญาน้ำมันดิบ WTI ส่งมอบเดือนธ.ค.พุ่งขึ้น 1.80 ดอลลาร์ หรือ 3.9% ปิดที่ 47.49 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.พุ่งขึ้น 2.04 ดอลลาร์ หรือ 4.4% ปิดที่ 48.90 ดอลลาร์/บาร์เรล
 
สัญญาทองคำตลาดนิวยอร์กปิดบวก เมื่อคืนนี้ (21 พ.ย.) โดยทองคำดีดตัวขึ้นเป็นวันแรกในรอบ 4 วันทำการ เนื่องจากสกุลเงินดอลลาร์สหรัฐเริ่มอ่อนค่าลง ซึ่งช่วยกระตุ้นแรงซื้อในตลาดทองคำ อย่างไรก็ตาม นักลงทุนยังคงระมัดระวังการซื้อขาย หลังจากมีสัญญาณบ่งชี้ว่า ธนาคารกลางสหรัฐ (เฟด) มีแนวโน้มที่จะปรับขึ้นอัตราดอกเบี้ยในการประชุมเดือนหน้า
สัญญาทองคำตลาด COMEX (Commodity Exchange) ส่งมอบเดือนธ.ค.เพิ่มขึ้น 1.1 ดอลลาร์ หรือ 0.09% ปิดที่ระดับ 1,209.8 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 10.3 เซนต์ หรือ 0.62% ปิดที่ 16.521 ดอลลาร์/ออนซ์
สัญญาพลาตินัมส่งมอบเดือนม.ค.พุ่งขึ้น 14.5 ดอลลาร์ หรือ 1.57% ปิดที่ 936.50 ดอลลาร์/ออนซ์
สัญญาพัลลาเดียมส่งมอบเดือนธ.ค.ลดลง 1.25 ดอลลาร์ หรือ 0.2% ปิดที่ 726.55 ดอลลาร์/ออนซ์
 
สกุลเงินดอลลาร์สหรัฐเคลื่อนตัวผันผวน ในการซื้อขายที่ตลาดนิวยอร์กเมื่อคืนนี้ (21 พ.ย.) หลังจากที่แข็งค่าขึ้นติดต่อกันเป็นเวลา 10 วันในช่วงก่อนหน้านี้ อันเนื่องมาจากกระแสคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมเดือนหน้า
ดอลลาร์สหรัฐแข็งค่าขึ้นเมื่อเทียบกับเยนที่ระดับ 111.25 เยน จากระดับ 110.62 เยน และเพิ่มขึ้นเมื่อเทียบฟรังก์สวิส ที่ระดับ 1.0107 ฟรังก์ จากระดับ 1.0096 ฟรังก์ แต่ดอลลาร์อ่อนค่าลงเมื่อเทียบดอลลาร์แคนาดาที่ระดับ 1.3439 ดอลลาร์แคนาดา จากระดับ 1.3498 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0600 ดอลลาร์สหรัฐ จากระดับ 1.0604 ดอลลาร์สหรัฐ ในขณะที่เงินปอนด์เพิ่มขึ้นแตะระดับ 1.2466 ดอลลาร์สหรัฐ จากระดับ 1.2354 ดอลลาร์สหรัฐ ส่วนเงินดอลลาร์ออสเตรเลียเพิ่มขึ้นแตะระดับ 0.7348 ดอลลาร์สหรัฐ จากระดับ 0.7343 ดอลลาร์สหรัฐ